Gester Morge simmer do acho, es esch es chliises Nüüteli, i welem di gröscht Attraktion Scooter miete esch. Mer si do echli  omegloufe ond de weder zrogg is Hostel. Glii hei mer gmerkt, dass di verschedene Hüsli i dem Hostel zwor cool usgsäi, dases aber ohni Heizig rächt chaut werd wärde zNacht. Jo, ond so esches de ou gse. Ergendwenn ha ech do no de Pulli agleit ond de Philipp chli spöter no üsi eiget chlii Fliesdecki föregno. Gmäss Wätterbrecht esches nor 15 Grad gse zNacht - wow, a das simmer üs wörklech nömme gwöhnt. Höt morge gots wiiter Rechtig Harvey Beach, wommer morn för drüü Täg e Tour uf Fraser Island wärde mache. Do im Süüde  chöuter esch aus im Norde, simmer ez ufem Wäg i Wenter… Öppis positivs hets - äntlech chömmer di warme Chleider, wommer ez sed 2 Mönet metschleppe, bruuche…